מהרב אליהו עבוד:
אם אתה רוצה לדעת המקור שממנו הביא רש"י עה"ת את פירושו: 1. 'רש"י השלם' (רק על בראשית ושמות). 2. 'פירושי רש"י על התורה' (ויש שם גם ביאורים). 3. מקראות גדולות 'תורת חיים'.
ב. אם אתה רוצה לראות פירוש פשוט על פסוק בתורה: חומש המבואר 'שימה בפיהם'.
ג. אם אתה מחפש פירוש פשוט על רש"י עה"ת: טיב הרש"י.
ד. אם אתה מחפש לציין לירושלמי לפי הדפים המקוריים, או אם אתה מחפש פירושי קרבן העדה ופני משה: כל מסכתות הירושלמי לפי דפים מקוריים עם קרבן העדה ופני משה נמצאות בכרכי 'ידיד נפש'.
ה. ביאור על התוספות: מי מנוחות.
 
נ"ב זכורני ראיתי גמרא עם פירוש באוצה"ח (מלבד החברותא ובחבילות שוטנשטיין ומתיבתא). אשמח למי שיזכירני.


הדגשת מילה ראשונה בכל פיסקא
תוכל לעשות זאת ע"י תפריט חיפוש והחלפה (קונטרול+H)
בחפש תעתיק את זה '^13* '  (בלי המרכאות, כולל הרווח אחרי הכוכבית),
ובהחלף את זה ^& וללחוץ קונטרול+B בשביל ההדגשה.
יש לסמן וי בהשתמש בתווים כלליים.
מצורף צילום מסך
בהצלחה!

הדרכה
תמיד כדאי בקבלת חומר חדש ועריכת היכרות עמו, לא לעמוד ולדקדק מיד בהתחלה. אלא לקרוא כברת דרך ולהכיר את החומר והסגנון ורק אז להחליט איזה עריכה צריך.
גם בסיבוב הראשון הזה, אם יש ט"ס ברור, ודאי לתקן. וכן אם יש לשון שנראה לא ברור, לסמן בצהוב, ורק לאחר היכרות של החומר לחזור לאותם סימונים ולהחליט מה לעשות בהם לאור כלליות איכות וסגנון החומר.
יש מחברים שדורשים עריכה מאד מסויימת, ואז יש כללים ברורים, אמנם גם אז 
אם למחבר יש חיבורים קודמים כדאי לראות אותם 
לשאול את המחבר אם יש איזה ספר שהוא רוצה שספרו ייראה כדוגמתו 
זה נוגע להרבה חלקי העריכה, כולל סגנון הספר, כותרות,

הדרכות וטיפים לעורכים, בפרט לגבי עריכה המצריכה פיענוח וסידור דברים שנכתבו בקיצור או בחוסר סדר
1. לימוד והכנה מקדימה
1. אל תתחיל לכתוב לפני שלמדת והבנת היטב את כל המאמר! 
עריכה בלא הבנה מספקת, אינה עריכה אלא מריחה. לפני שמתחילים את העריכה, תחילה יש ללמוד טוב את כל המאמר, ולהבין איך ההסבר מתרץ את הקושיות, וכן להבין נצרכותו ומקומו של כל חלק במהלך (קושיה, ראיה, חיזוק לתירוץ וכיו"ב). 
2. טיפ חשוב: לאחר שלמדת את המאמר, תעבור על כל קושיה, ותוודא שהבנת את התירוץ שלה מתוך ההסברים שבמאמר.
3. בתוך הלימוד הראשוני הזה, אתה יכול כבר לעשות הגהות בסיסיות של לשון זכר ונקבה ותיקוני טעויות כתיב וכדו'. כמו כן אתה יכול להוסיף ביאורים קצרים בדברים, כדי שלא תשכח. (כדאי שתמסגר את ההוספות הללו בתוך סימנים כמו { } / / וכדו', כדי שתזכור שאלו הוספות שלך).
4. לאחר מכן, תתבונן מה סדר המהלך הכללי שמתאים למאמר. למשל: כמה קושיות ואח"כ ביאור אחד שמתרץ הכל. או: שתי קושיות ואח"כ הסבר איך קושיה אחת מיתרצת בחברתה. או: קושיה, הקדמות לתירוץ, תירוץ. או: קושיה, תירוץ, ועפי"ז יתבארו ענינים נוספים. וכיו"ב.
5. תוכל לסדר את הכותרות עוד לפני שהתחלת את עריכת התוכן, כדי שהמבנה כבר יהיה ברור לפניך. 
 
2. דרך הכתיבה
על מנת שהמהלך יהיה בהיר ומעניין:
1. כדאי לפתוח בקושיה (גם אם המחבר לא כתב הקושיה במפורש).
2. לאחר ההסבר, לסכם את התירוץ בחדות ובקצרה: בזה מיושב מה שהקשינו, כי מאחר... לכן... אם באו כמה קושיות, תוודא שלכל קושיה יבוא גם תירוץ חד וקצר. אל תשאיר ללומד להבין מעצמו את התירוץ עפ"י ההסברים שבאו במאמר, אלא תביא התירוץ בחדות.
3. במידת האפשר עדיף סדר של: קשה... וכדי לבאר זאת נקדים... ובזה מיושבת הקושיה...
מאשר: קשה... ויש ליישב ש... ובזה נוכל לבאר ענינים נוספים...
באופן הראשון התירוץ לא מגיע מיד, וכך הקורא מתעניין וקורא כדי להגיע לתירוץ.
4. כאשר המחבר לא כתב קושיה, ואתה מקדים קושיה כדי להביא אחריה את ההסבר שלו (כך שיהיה סדר של קושיה ותירוץ) – תוודא שיש ממש בקושיה שכתבת ושהיא מכוּונת לתירוץ. למשל אין לכתוב: בפסוק 'כי שם ה' אקרא, הבו גודל לאלוקינו' יש להבין, מדוע לאחר שאקרא בשם ה', הבו גודל לאלוקינו? אלא כוונת הכתוב: גם כשאקרא בשם ה', היינו אתנהג עמכם במידת הרחמים, תעשו תשובה מתוך אמונה ב'אלוקינו', היינו שתזכרו את מידת הדין המענישה את החוטאים, ואל תחכו ליסורים ח"ו.
הקושיה הנ"ל אינה קושיה, שהרי פשוט ומובן לכל בר דעת שכשמזכירים את שם ה', יש לתת לו כבוד.   
וכך יש לכתוב: בפסוק 'כי שם ה' אקרא, הבו גודל לאלוקינו' יש להבין, מדוע שינה הכתוב בלשונו, שתחילה נקט 'ה'' ואח"כ: 'אלוקינו' (והל"ל: כי שם ה' אקרא הבו גודל לו)? אלא...
וכמובן, אין לכתוב קושיה כללית מדי, כגון: הפסוק בכללותו אינו מובן וטעון ביאור.
5. יש לפרש מטרתו של כל חלק במאמר. למשל במקום לכתוב בסתם: והנה כתב האור זרוע... עדיף: כדי ליישב זאת, נקדים דברי האור זרוע...
6. כבר הזכרנו, שעוד לפני שלב הכתיבה, על העורך ללמוד היטב את המאמר.
על כל פנים, גם לאחר כתיבת המאמר, יעבור עליו שוב ויוודא שהוא מבין היטב מה מטרתו של כל חלק במאמר. למשל, ישאל את עצמו: הרי בשביל להגיע לתירוץ, לכאורה לא צריך את הקטע המסוים הזה. לאיזה צורך המחבר הוסיף אותו? איך זה נכנס במהלך? וע"י ההתבוננות יבין כיצד (עד"מ) אותו קטע הוא ראיה ליסוד שעליו יתבסס התירוץ וכדו'. ואז על העורך להדגיש ולפרש זאת: יוצא לנו מכאן כי... ומכאן ראיה כי...
7. טיפ למתקשים לנסח בשפה שלהם: תלמדו היטב את הקטע, ואז תכתבו בלא להסתכל בלשון המחבר. כך תכתבו בלשון שלכם ולא תעתיקו את לשון המחבר.
אכן, באופן זה, לאחר כתיבת כל שלב במאמר (קושיה, ראיה וכדו'), תעבור שוב על מה שכתב המחבר במקור, ותוודא שכל הנקודות בדבריו נמצאות גם בדבריך (כמובן, בניסוח שלך). ואם לא אחר כל שלב, עכ"פ בסיום עריכת המאמר תעבור שוב על כתיבת המחבר ותוודא שכל הנקודות נמצאות בעריכה.
8. לאחר העריכה, לעבור שוב על המאמר, לראות שהכל בהיר וזורם, ולעשות תיקונים וגימורים אחרונים.

3. טיפים כלליים לכל עורך
א. צור קובץ "הוראות" ואליו תעתיק כל הוראת עריכה שתישלח אליך מאת המנהל/הלקוח. אל תסמוך על הזיכרון או על כך שההוראה נמצאת במייל.
ב. אם יש לך ספק כלשהו, אפילו קטן מאוד, לגבי התשלום / ביצוע העריכה / איך לעשות דבר מסוים / למה התכוון המנהל או הלקוח, וכל כיו"ב – תשאל!!!
אל תפחד לשאול! מקסימום שאלת שאלה מיותרת. כדאי לשאול 10 שאלות מיותרות, ועוד שאלה אחת שאם לא היית מברר, היית מתנגש עם כוונת המנהל או הלקוח והיתה נגרמת לך עוגמת נפש גדולה.
קרה כבר אפילו, שעורכים עבדו והשקיעו שעות באיזו עבודה, ולבסוף התברר שכלל לא היו אמורים לעשות אותה, ולחינם טרחו והשקיעו מזמנם. לכן צריך לשאול ולברר הכל מראש ובפירוט.  

טיפ לגלות טעויות ולשפר את הלשון
1. עצה טובה ששמעתי פעם מעורך תורני מומחה גדול: אם מסופקים על משהו, לקרוא אותו בפה, לא בעיניים.
אוסיף נקודה ששמעתי מהרב שולביץ [עורך הספרים "חברותא" -מה שהיה נחשב בעבר כהשוטנשטיין הראשון בעברית]
כי המדד לכתיבה ברורה ומובנת היא, האם אתה מבין את הנכתב מיד בקריאה ראשונה, או שצריך לקרוא פעם שניה.

2. כתבתי לו: מדהים לגלות עדיין בשלב זה טעויות משמעותיות, ירחם ד'.
וכתב לי: אני מבטיח לך שתמצא טעויות משמעותיות, גם אחרי ההדפסה.
אתמול מצאתי טעות גסה בספר נפוץ ונכבד 
כתבו במקום 'אסור' מותר.
(משהו שלא שכיח היום, אבל...)
והודה לי האחראי שאכן זו טעות

חביב עלי ווארט ששמעתי בשם 'פלדהיים', בעל הבית של הרשת
שאמר שאין ספר בלי טעויות, מה הראיה?
מהיכן לומדים איסור מוחק בשבת? מן הקרשים
למה היה שם מוחק?
הלא כתבו אותיות על 100 קרשים בסך הכל
ובטח זה שרשם ניגש לכתוב בדחילו ורחימו, למה מוכרח שיהא טעות?!
רואים שאין דבר כזה לכתוב ואין טעויות!
(אולי כדי שלא יהא לאדם הרגשה של 'כוחי ועוצם ידי' - תוספת שלי)

